
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ 
ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ Αρ. Φύλλου 177 

23 Απριλίου 2008 


ΠΕΡΙΕΧΟΜΕΝΑ 


Υπουργείο Οικονομίας και Οικονομικών.1 

» Απασχόλησης και Κοινωνικής Προστασίας . 2 


ΥΠΟΥΡΓΕΙΟ 

ΟΙΚΟΝΟΜΙΑ Σ ΚΑΙ ΟΙΚ ΟΝΟΜΙΚΩΝ 

(ΐ) 

Αριθμ. 2/19425/0022 

Καθορισμός αποζημίωσης μελών επιτροπών και λοι¬ 
πών προσώπων που μετέχουν στις διαδικασίες του 
Α.Σ.Ε.Π. για διορισμούς ή προσλήψεις στο δημόσιο 
τομέα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Της παρ. 6 του άρθρου 17 του ν.2190/1994 όπως 
αυτή τροποποιήθηκε με την παρ. 2 του άρθρου 17 
του ν.2367/1995 και την παρ. 7 του άρθρου 2 του 
ν.2527/1997. 

β) Την παρ. 2 του άρθρου 18 του ν. 2190/1994, 
όπως αυτό αντικαταστάθηκε με το άρθρο 3 του ν. 
2527/1997. 

γ) Τις λοιπές διατάξεις του ν. 2190/1994, όπως ισχύει, 
δ) Της παρ. 2 του άρθρου 4 του ν. 3320/2005 (ΦΕΚ 
τ.Α' φ. 48/23.2.2005). 

ε) Του άρθρου 40 του ν. 849/1978 (ΦΕΚ 232 Α'), όπως 
συμπληρώθηκε με το άρθρο 8 του ν. 2129/1993 (ΦΕΚ 
57 Α). 

2. Την υπ’ αριθμ. 42948/11.12.2003 κανονιστική απόφαση 
του Υπουργού Εσωτερικών, Δημόσιας Διοίκησης και 
Αποκέντρωσης (ΦΕΚ 1854/Β/11.12.2003). 

3. Το εδάφιο στ' του άρθρου 16 του Κανονισμού 
Λειτουργίας του ΑΣΕΠ ΦΕΚ 997/ τ.Β'/18.7.2003. 

4. Το π.δ. 197 / 5.5.1993 «διενέργεια γενικών εξετάσε¬ 
ων» Φ.Ε.Κ ,τ. Α 'φ. 71 / 20.5.1993. 

5. Τις διατάξεις της υπουργικής απόφασης ΔΙΠΠ/ 
Φ.ΕΠ.1 οικ. 15205 «καθορισμός διαδικασίας διενέργειας 
της συνέντευξης». 


6. Την υπ’ αριθμ. 42362/Υ252/28.9.2007 απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αμροδιοτήτων των Υφυπουργών 
Οκονομίας και Οικονομικών» (ΦΕΚ 1948 Β). 

7. Την υπ’ αριθμ. 13/2007 εισήγηση της Ολομέλειας 
του Ανωτάτου Συμβουλίου Επιλογής Προσωπικού. 

8. Το γεγονός ότι από την απόφαση αυτή προκαλεί- 
ται επιπλέον ετήσια δαπάνη σε βάρος του κρατικού 
προϋπολογισμού της τάξεως των 150.000,00 ευρώ από 
του έτους 2008 και επόμενα, η οποία θα αντιμετωπι- 
σθεί άμεσα μεν από τις εγγεγραμμένες στον προϋπο¬ 
λογισμό του ΑΣΕΠ πιστώσεις με Ειδικό Φορέα 07-620 
και ΚΑΕ 0515 και 5115, τελικώς δε από πιστώσεις των 
Φορέων των οποίων θέσεις θα προκηρύσσονται, στους 
οποίους επιμερίζεται η συνολική δαπάνη, σύμφωνα με 
το άρθρο 11 του ν. 2190/1994, αποφασίζουμε: 

I. Καθορίζουμε, κατά παρέκκλιση των διατάξεων των 
ν.1256/1982 και ν. 3205/2003 όπως εκάστοτε ισχύουν, 
την αποζημίωση των προέδρων, μελών, εισηγητών, βο¬ 
ηθών εισηγητών, γραμματέων, βοηθών γραμματέων 
και λοιπών προσώπων που μετέχουν στις διαδικασίες 
διαγωνισμών ή σειράς προτεραιότητας ή επιλογών 
(προετοιμασία, διεξαγωγή, αποτελέσματα) ως ακο¬ 
λούθως : 


Α'. ΔΙΑΔΙΚΑΣΙΕΣ ΓΡΑΠΤΩΝ ΔΙΑΓΩΝΙΣΜΩΝ 
(άρθρο 17 / ν. 2190/1994 όπως ισχύει) 


1. Κεντρική Επιτροπή Διαγωνισμού 

Ποσά σε € 

α. Πρόεδρος 

1254 

β. Μέλη 

1100 

γ. Ειδικοί Εισηγητές και Γραμματέας 

1045 

δ. Βοηθός Γ ραμματέας 

935 


Η αποζημίωση των ανωτέρω περιπτώσεων α'- ε' κα¬ 
ταβάλλεται στους δικαιούχους στο ακέραιο, εφόσον 
συμμετάσχουν σε όλες τις συνεδριάσεις της Κεντρικής 
Επιτροπής, άλλως περικόπτεται ανάλογα. 

Σε κάθε περίπτωση αναπλήρωσης, η αποζημίωση 
που προβλέπεται για το τακτικό μέλος επιμερίζεται 

αναλογικά στο τακτικό και αναπληρωματικό μέλος, 
κατά το μέρος της συμμετοχής τους την οποία βεβαι¬ 
ώνει ο Πρόεδρος της Επιτροπής. 

Στον Πρόεδρο, τα μέλη, τον ειδικό εισηγητή, τον 
γραμματέα και τον βοηθό γραμματέα της Κεντρικής 
Επιτροπής, όταν απασχοληθούν εκτός συνεδριάσεων 
της Επιτροπής και για χρονικό διάστημα δεκαπέντε 
(15) ημερών ακόμη κατά τις απογευματινές και βραδι¬ 
νές ώρες, καθώς επίσης και κατά τα Σάββατα και τις 
Κυριακές ή εξαιρέσιμες, καταβάλλεται και πρόσθετη 
αποζημίωση, επί πλέον της προβλεπόμενης στις ανω¬ 
τέρω περιπτώσεις α'- δ', η οποία ορίζεται στο 35% 
αυτής. 

Αν κάποιος από τους ανωτέρω εργάσθηκε λιγότε- 
ρες ημέρες, η πρόσθετη αποζημίωσή του μειώνεται 
κατά το 1/15 για κάθε ημέρα μη απασχόλησής του. 
Την πρόσθετη απασχόληση βεβαιώνει ο Πρόεδρος της 
Επιτροπής. Για απασχόληση πέρα των δεκαπέντε (15) 
ημερών εφαρμόζεται η περίπτωση της παραγρ. Α 8 
της παρούσης . 


2. Θεματοδότες 

Ποσά σε € 

α) εψόσον καταρτίζουν θέματα που θα αναπτυχθούν σε 
κείμενο 

363 

β) εφόσον καταρτίζουν θέματα ερωτήσεων πολλαπλών 
επιλογών 200 € εφάπαξ και 20 € ανά ερώτηση και μέχρι 
του συνολικού ποσού των 750 € 

200 



3. Ειδική Επιτροπή Διαγωνισμού Ατόμων με έλλειψη φυσι- Ποσά σε € 
κών σωματικών δεξιοτήτων (ν. 2839/ ΦΕΚ 196/12.9.2000) 


α. Πρόεδρος 


β. Μέλη 


γ. Ειδικοί Εισηγητές και Γραμματέας 


δ. Βοηθός Γραμματέας 


Διερμηνείς Νοηματικής 

Σε περίπτωση χρησιμοποίησης διερμηνέα νοηματικής, ο 
μεταφραστής νοημάτων αμείβεται ανά εξεταζόμενο με 12 

αλλά σε κάθε περίπτωση η αμοιβή του δεν μπορεί να είναι 
μικρότερη των 156 €, σε κάθε εξεταστική διαδικασία. 156 


Εφόσον ο διαγωνισμός συνεχισθεί πέρα των δύο (2) ημε¬ 
ρών, οι εφάπαξ αποζημιώσεις που προβλέπονται για την 
Κεντρική Επιτροπή Εξετάσεων, την Ειδική Επιτροπή Δια¬ 
γωνισμού, την Επιτροπή Οργάνωσης Εξετάσεων στο ΥΠΕ- 
ΠΘ, τις Τοπικές Επιτροπές, τον Επόπτη Καταστήματος 
Διαγωνισμού, τον Επόπτη Εξετάσεων, προσαυξάνονται 
κατά 25% για κάθε επί πλέον ημέρα εξετάσεων. 


5. Τοπικές Επιτροπές 

(και επιτροπές εξεταστικών κέντρων και παραρτημά¬ 
των). 


Ποσά σε € 


Γ ενικός Επόπτης 

ή Επόπτης Εξετάσεων 200 € (ανά ημέρα) 


Γ ραμματέας όπου προβλέπεται 


α. Πρόεδρος 


β. Μέλη που δεν είναι χειριστές μηχανημάτων τηλεομοι¬ 
οτυπίας και γραμματέας 


γ. Βοηθός Γ ραμματέας (όπου προβλέπεται) 


δ. Χειριστής συστήματος ηλεκτρονικής μετάδοσης 


ε. Υπεύθυνος Αίθουσας για κάθε ημέρα εξετάσεων 
και ανά ώρα επιτήρησης 


στ. Επιτηρητής για κάθε ημέρα εξετάσεων 
και ανά ώρα επιτήρησης 


ζ. Καθηγητές που υπαγορεύουν ξενόγλωσσο κείμενο, 
για μία υπαγόρευση 
Γ ια κάθε επιπλέον υπαγόρευση 


η. Σχολίατρος ή άλλος Ιατρός 


θ. Επιστάτης για κάθε ημέρα εξετάσεων 


ι. Καθαρίστρια για κάθε ημέρα απασχόλησης 


ια . Εκπαιδευτικοί ή Διοικητικοί υπάλληλοι ή οδηγοί αυ¬ 
τοκινήτων ή βοηθητικό προσωπικό για την μεταφορά 
αποκομμάτων των γραπτών δοκιμίων ή άλλου υλικού, 
για συλλογή στοιχείων ή τη διακίνηση οποιουδήποτε 
στοιχείου (τετράδια κ.τλ.) και γενικά για παράδοση ή 
παραλαβή εγγράφων, φακέλων αντικειμένων, 
για κάθε ημέρα απασχόλησης 


Οι ανωτέρω αμοιβές ανά ημέρα απασχόλησης των πα¬ 
ραγράφων η, θ και ι αφορούν απασχόληση 7,5 ωρών. 
Γ ια απασχόληση πέραν των ωρών αυτών καταβάλλεται 
αναλογούν μέρος. 


Εφόσον ο διαγωνισμός συνεχισθεί πέραν των δύο (2) 
ημερών, οι εφάπαξ αποζημιώσεις που προβλέπονται, 
προσαυξάνονται κατά 25% για κάθε επί πλέον ημέρα 
εξετάσεων. 



4. Επιτροπή οργάνωσης εξετάσεων στο ΥΠ.Ε.Π.Θ. 

Ποσά σε € 

α. Πρόεδρος 

935 

β. Μέλη 

836 

γ. Γ ραμματέας 

726 

δ. Χειριστές συστήματος ηλεκτρονικής μετάδοσης 

418 









6. Επιτροπές βαθμολογικών κέντρων για κάθε ημέρα λει¬ 
τουργίας του βαθμολογικού κέντρου. 

Ποσά σε € 

Α. Πρόεδρος 

52 

Β. Αντιπρόεδρος 

42 

Γ. Γραμματέας 

39 

Δ. Βοηθός Γραμματέα 

31 

7. Βαθμολογητές ή Αναβαθμολογητές 
αποζημιώνονται για κάθε βαθμολόγηση κατά γραπτό δο¬ 
κίμιο, ανάλογα με την κατηγορία του υποψήφιου, ή για 
προφορική εξέταση κατά υποψήφιο, ως ακολούθως: 

Ποσά σε € 

Α) Γραπτό δοκίμιο - υποψηφίου ΠΕ ή ΤΕ κατηγορίας 

4 

Β) Γραπτό δοκίμιο - υποψηφίου ΔΕ κατηγορίας 

3 

Γ) Διόρθωση τετραδίων της εξέτασης σε ελεύθερη ανά¬ 
πτυξη θέματος γενικότερου ενδιαφέροντος ή σύντμηση 
κειμένου, ανεξαρτήτως κατηγορίας 

3 

Δ) Εξεταστές ορθοφωνίας για κάθε εξεταζόμενο υπο¬ 
ψήφιο 

3 

Σε κάθε περίπτωση η αποζημίωση δεν μπορεί να είναι 
μικρότερη των 63 € για κάθε βαθμολογητή. 

63 

Σε κάθε μη γραπτή εξέταση κατά την οποία είναι ανα¬ 
γκαία η παρουσία του αναβαθμολογητή αυτός αμείβε¬ 
ται με το ίδιο ακριβώς συνολικό ποσό που δικαιούται ο 
βαθμολογητής. 



8. Λοιπό Προσωπικό Προσωπικό που θα απασχοληθεί 
με την προετοιμασία των στοιχείων για την προκή¬ 
ρυξη και τις λοιπές προπαρασκευαστικές ενέργειες, 
την παραλαβή, τον έλεγχο, την πρωτοκόλληση, την 
κωδικοποίηση και οπτική παραβολή, ή άλλες εργασί¬ 
ες για την προετοιμασία, διεξαγωγή κ,λ.π. μέχρι την 
ολοκλήρωση των σχετικών διαδικασιών. 

Για κάθε ώρα απασχόλησης εκτός του κανονικού 
ωραρίου 14 € 

Και για κάθε Σάββατο ή Κυριακή ή εξαιρέσιμη ημέρα 
η αμοιβή αυξημένη κατά 50%. 

Β'. ΔΙΑΔΙΚΑΣΙΕΣ ΣΕΙΡΑΣ ΠΡΟΤΕΡΑΙΟΤΗΤΑΣ 
(άρθρο 18/ν. 2190/1994 όπως ισχύει) 


1. Κεντρική Επιτροπή για μηνιαία απασχόλη¬ 
ση 

Ποσά σε € 

α. Πρόεδρος 

260 

β. Μέλη 

209 

γ. Ειδικοί Εισηγητές 

156 

δ. Γραμματέας 

105 

ε. Βοηθός Γ ραμματέας 

84 

2. Λοιπό Προσωπικό 


α. Οδηγοί αυτοκινήτων ή υπάλληλοι για τη δι¬ 
ακίνηση εντύπου υλικού και των αιτήσεων, για 
κάθε ημέρα απασχόλησης (7 % ωρών) 

Γ ια απασχόληση πέρα των Τ\ι ωρών εφαρμό¬ 
ζεται η επόμενη περίπτωση β'. 

27 

β. Προσωπικό που θα απασχοληθεί με την προ¬ 
ετοιμασία των στοιχείων για την προκήρυξη 
και τις λοιπές προπαρασκευαστικές ενέργειες, 
την παραλαβή, τον έλεγχο, την πρωτοκόλλη¬ 
ση, την κωδικοποίηση και οπτική παραβολή, 
ή άλλες εργασίες για την προετοιμασία, δι¬ 
εξαγωγή, κ.λ.π. μέχρι την ολοκλήρωση των 
σχετικών διαδικασιών, αμείβεται σύμφωνα με 
τα διαλαμβανόμενα στην παράγραφο Α 8 της 
παρούσης. 



2. Ειδική Επιτροπή Πρακτικών Δοκιμασιών 

Ποσά σε € 

α. Πρόεδρος 

308 

β. Μέλη 

260 

γ. Ειδικοί Εισηγητές και Γραμματέας 

209 

δ. Βοηθός Γ ραμματέας 

156 


Η παραπάνω αμοιβή όλων των μελών της Επιτροπής 
προσαυξάνεται με 5 € για κάθε εξεταζόμενο υποψήφιο . 

5 

3. Τριμελής Επιτροπή διενέργειας συνεντεύξεων 

Ποσά σε € 

α. Πρόεδρος 

237 

β. Μέλη 

190 

γ. Γ ραμματέας 

95 

δ. Βοηθοί Γραμματείς 

76 

Η παραπάνω αμοιβή όλων των μελών της Επιτροπής 
προσαυξάνεται με 5€ για κάθε εξεταζόμενο υποψήφιο . 

5 

Γ '. ΔΙΑΔΙΚΑΣΙΕΣ ΕΠΙΛΟΓΗΣ ΕΙΔΙΚΟΥ 
ΕΠΙΣΤΗΜΟΝΙΚΟΥ ΠΡΟΣΩΠΙΚΟΥ”. 

Επιτροπή Επιλογής ΕΙΔΙΚΟΥ ΕΠΙΣΤΗΜΟΝΙΚΟΥ ΠΡΟΣΩ¬ 
ΠΙΚΟΥ 

Ποσά σε € 

α. Πρόεδρος, κατά συνεδρίαση 

260 

β. Μέλη, κατά συνεδρίαση 

209 

γ. Μέλος - Εισηγητής, επί πλέον της κατά συνεδρίαση 
αμοιβής, εφάπαξ 

και ανά δεκτή αίτηση υποψηφίου προς περαιτέρω αξι¬ 
ολόγηση 

209 

15 

δ. Βοηθός Εισηγητή, εφάπαξ 
και ανά αίτηση υποψηφίου . 

Σε περίπτωση που ορισθούν δύο ή τρεις βοηθοί εισηγητή 
λαμβάνει ο καθένας το εφάπαξ ποσό και την ανά αίτηση 
υποψηφίου αποζημίωση βάσει του συνολικού αριθμού 
των αιτήσεων που καθένας επεξεργάσθηκε σύμφωνα 
με βεβαίωση του οικείου εισηγητή. 

105 

6 

ε. Γραμματέας, κατά συνεδρίαση 

156 

Δ'. ΔΙΑΔΙΚΑΣΙΑ 

Οι αποζημιώσεις που προβλέπονται από την από- 


φάση αυτή καταβάλλονται είτε μετά το πέρας του 
διαγωνισμού ή της διαδικασίας της σειράς προτε¬ 
ραιότητας ή επιλογής, είτε μετά το πέρας κάθε επί 
μέρους φάσης της όλης διαδικασίας, με την έκδοση 
τακτικών χρηματικών ενταλμάτων πληρωμής, σε βά¬ 
ρος του προϋπολογισμού του ΑΣΕΠ, σύμφωνα με το 
άρθρο 11 παρ. 1 του ν. 2190/1994, αφού υποβληθούν 
οι σχετικές βεβαιώσεις ή λοιπά παραστατικά, που 
δικαιολογούν βάσει της παρούσας την καταβολή 
αποζημίωσης. 

II. Από την έναρξη ισχύος της παρούσας απόφασης, 
καταργείται η υπ’ αριθμ. 2/6042/0022/9.2.2004 κοινή 
Υπουργική Απόφαση ΦΕΚ τ. Β' φ. 289/11.2.2004. 

III. Αποζημιώσεις που έχουν ήδη εκκαθαρισθεί δεν 
αναπροσαρμόζονται. 

IV. Η απόφαση αυτή, η οποία ισχύει από 1.1.12008 να 
δημοσιευθεί στην Εφημερίδα της Κυβερνήσεως. 

Αθήνα, 8 Απριλίου 2008 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

ΠΡΟΚ. ΠΑΥΛΟΠΟΥΛΟΣ ΝΙΚ. ΛΕΓΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


ΥΠΟΥΡΓΕΙΟ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
Π ΡΟΣΤΑΣΙΑ Σ 

( 2 ) 

Αριθμ. Φ.δΟΟΟΟ/οικ. 8915/511 

Συγκρότηση Επιτροπής για την ένταξη στο ΙΚΑ - ΕΤΑΜ, 
Ταμείων και Κλάδων, σύμφωνα με τις διατάξεις των 
άρθρων 1, 3 και 4 του ν. 3655/2008 (Α 58) «Διοικητι¬ 
κή και Οργανωτική Μεταρρύθμιση του Συστήματος 
Κοινωνικής Ασφάλισης και λοιπές ασφαλιστικές δι¬ 
ατάξεις» και καθορισμός αποζημίωσης. 

Η ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη: 

1. Το υπ’ αριθμ. 139 του ν. 3655/2008 (Α 58) «Διοικητική 
και Οργανωτική Μεταρρύθμιση του Συστήματος Κοινω¬ 
νικής Ασφάλισης και λοιπές ασφαλιστικές διατάξεις», 

2. Τις διατάξεις των άρθρων 1, 3 και 4 του ν. 3655/2008 
(Α 58) «Διοικητική και Οργανωτική Μεταρρύθμιση του 
Συστήματος Κοινωνικής Ασφάλισης και λοιπές ασφα¬ 
λιστικές διατάξεις», 

3. Το άρθρο 17 του ν. 3205/2003 (Α 297) «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.ΤΑ., μονίμων στελεχών των Ένοπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και του Λιμενικού Σώματος και 
άλλες συναφείς διατάξεις», 

4. Το π.δ/μα 238/2007 «Διορισμός Υπουργού Απασχό¬ 
λησης και Κοινωνικής Προστασίας» (Α 278), 

δ. Το υπ’ αριθμ. 90 του π.δ/τος 63/2005 (Α 98) και 
το γεγονός όχι η δαπάνη ύψους 14.217,84 € που προ- 
καλείται από τις διατάξεις της παρούσας απόφασης 
δε Βαρύνει τον Κρατικό Προϋπολογισμό, αλλά το Λο¬ 
γαριασμό Βελτίωσης Κοινωνικής Ασφάλισης (Λ.Β.Κ.Α.) 
της Γενικής Γραμματείας Κοινωνικών Ασφαλίσεων, 
αποφασίζουμε: 

Συγκροτούμε στη Γενική Γραμματεία Κοινωνικών 
Ασφαλίσεων Επιτροπή για την ένταξη των ασφαλιστι¬ 
κών οργανισμών στο ΙΚΑ - ΕΤΑΜ, Ταμείων και Κλάδων 
σύμφωνα με τις διατάξεις των άρθρων 1, 3 και 4 του 
ν.3655/2008 (Α 58) «Διοικητική και Οργανωτική Μεταρ¬ 
ρύθμιση του Συστήματος Κοινωνικής Ασφάλισης και 
λοιπές ασφαλιστικές διατάξεις», ως εξής: 

1. Θεόδωρος Αμπατζόγλου του Ιωακείμ, Υποδιοικητής 
του ΙΚΑ-ΕΤΑΜ, ως πρόεδρος. 

2. Αγγελική Μαραβέλη του Ιωάννη, προϊστάμενη δι¬ 
εύθυνσης Κύριας Ασφάλισης Μισθωτών της Γ.Γ.Κ.Α, η 
οποία θα αναπληρώνει τον Πρόεδρο, ως μέλος. 

3. Χρυσούλα Ζαχαροπούλου του Δημητρίου, Γεν. 
Διευθύντρια Διοικητικών Υπηρεσιών του ΙΚΑ ΕΤΑΜ, 
ως μέλος. 

4. Δημήτριος Αβέλλας του Αδάμου, Γεν. Διευθυντής 
Ασφαλιστικών Υπηρεσιών του ΙΚΑ ΕΤΑΜ, ως μέλος. 

5. Στυλιανός Ψαρρός του Γ εωργίου, Γ εν. Διευθυντής Οι¬ 
κονομοτεχνικών Υπηρεσιών του ΙΚΑ - ΕΤΑΜ, ως μέλος. 

6. Αγγελική Κουτρούμπα του Ιωάννη, Γ ενική Διευθύ¬ 
ντρια του ΤΑΞΥ, ως μέλος. 

7. Βασίλειος Κουλούρης του Ιωάννη, προϊστάμενος 
τμήματος στη Δ/νση Κύριας Ασφάλισης Μισθωτών της 
Γ.Γ.Κ.Α, ως μέλος. 


8. Σταυρούλα Κόκκου του Νικολάου, προϊστάμενη 
τμήματος στη Δ/νση Διοίκησης της Γ.Γ.Κ.Α, ως μέ¬ 
λος. 

9. Αλέξανδρος Πάλλης του Παναγιώτη, διευθυντής 
Διοίκησης στον ΟΑΠ-ΔΕΗ, ως μέλος. 

10. Γεώργιος Πετρουλάς του Βασιλείου, διευθυντής 
Διοίκησης στο ΤΑΠ-ΟΤΕ, ως μέλος. 

11. Ελευθέριος Ιορδανόπουλος του Μάρκου, διευθυ¬ 
ντής στο ΤΣΠ-ΕΤΕ, ως μέλος. 

Γραμματείς της Επιτροπής ορίζονται οι Σταυρούλα 
Αντωνάτου του Χαραλάμπους και Μαρίνα Οικονομο- 
πούλου του Δημητρίου, υπάλληλοι της Γ.Γ.Κ.Α. 

Στην Επιτροπή συμμετέτουν οι Διευθυντές των: ΤΣΠ- 
ΤΕ, ΤΑΠΑΕΈ, ΤΣΠ ΗΣΑΠ, και ΤΑΠ-ΕΤΒΑ, όταν καλούνται 
από την Επιτροπή. Επίσης, η Επιτροπή έχει τη δυνατό¬ 
τητα να καλεί και άλλους υπάλληλους από τα εντασσό¬ 
μενα ταμεία για την υποβοήθηση του έργου της. 

Έργο της Επιτροπής είναι: 

α) η σύναψη των αναγκαίων συμβάσεων για θέματα 
στέγασης και λειτουργίας των Φορέων. Οι συμβάσεις αυ¬ 
τές συνάπτονται με τη διαδικασία του κατεπείγοντος 

β) η ολοκλήρωση της διαδικασίας στελέχωσης των Φο¬ 
ρέων με το απαιτούμενο προσωπικό και κάθε άλλο οργα¬ 
νωτικό, λειτουργικό και οικονομικό θέμα που θα προκύψει 
ή που η Επιτροπή κρίνει ότι χρήζει διευθέτησης. 

γ) η λήψη κάθε άλλης απόφασης σχετικά με την 
οργάνωση και λειτουργία των Φορέων. 

Οι δαπάνες εκτέλεσης των παραπάνω αποφάσεων θα 
βαρύνουν αρχικά τον εντασσόμενο φορέα με το μεγαλύ¬ 
τερο αριθμό ασφαλισμένων και θα κατανέμονται στους 
οικείους Τομείς μετά την έναρξη λειτουργίας τους. Η 
σύναψη των σχετικών συμβάσεων, εφόσον απαιτηθεί, 
ανατίθεται στα αρμόδια όργανα του ίδιου φορέα. 

Η διάρκεια του έργου της Επιτροπής ορίζεται έως 
τις 31.7.2008. Ο αριθμός των συνεδριάσεων ορίζεται 
σε έξι (6) μηνιαίως. 

Η κατά συνεδρίαση αποζημίωση του προέδρου, των 
μελών και των γραμματέων της Επιτροπής ορίζεται 
σε 45,57 €. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 8 Απριλίου 2008 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 


Αριθμ. Φ.80000/οικ. 9157/544 

Συγκρότηση Επιτροπής για την Πληροφορική υποστή¬ 
ριξη των εντάξεων και της έναρξης λειτουργίας των 
νέων Φορέων Κοινωνικής Ασφάλισης, σύμφωνα με 
τις διατάξεις του ν. 3655/2008 (Α 58) «Διοικητική και 
Οργανωτική Μεταρρύθμιση του Συστήματος Κοινω¬ 
νικής Ασφάλισης και λοιπές ασφαλιστικές διατάξεις» 
και καθορισμός αποζημίωσης. 

Η ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη: 

1. Το άρθρο 139 του ν. 3655/2008 (Α 58) «Διοικητική και 
Οργανωτική Μεταρρύθμιση του Συστήματος Κοινωνι¬ 
κής Ασφάλισης και λοιπές ασφαλιστικές διατάξεις», 

2. Το άρθρο 17 του ν. 3205/2003 (Α 297) «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ένοπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και του Λιμενικού Σώματος και 
άλλες συνάψεις διατάξεις», 

3. Το π.δ/μα 238/2007 «Διορισμός Υπουργού Απασχό¬ 
λησης και Κοινωνικής Προστασίας» (Α 278), 

4. Το αρ. 90 του π.δ/τος 63/2005 (Α 98) και το γεγονός 
ότι η δαπάνη ύψους 19.686,24 € που προκαλείται από 
τις διατάξεις της παρούσας απόφασης δε βαρύνει τον 
Κρατικό Προϋπολογισμό, αλλά το Λογαριασμό Βελτίω¬ 
σης Κοινωνικής Ασφάλισης (Λ.Β.Κ.Α.) της Γενικής Γραμ- 
ματείας Κοινωνικών Ασφαλίσεων, αποφασίζουμε: 

Συγκροτούμε στη Γενική Γραμματεία Κοινωνικών 
Ασφαλίσεων Επιτροπή για την Πληροφορική υποστή¬ 
ριξη των εντάξεων και της έναρξης λειτουργίας των 
νέων Φορέων Κοινωνικής Ασφάλισης, σύμφωνα με τις 
διατάξεις του ν. 3655/2008 (Α 58) «Διοικητική και Ορ¬ 
γανωτική Μεταρρύθμιση του Συστήματος Κοινωνικής 
Ασφάλισης και λοιπές ασφαλιστικές διατάξεις», ως 
εξής» 

1. Φιλιώ Σαγκριώτου του Νικολάου, Προϊσταμένη της 
Δ/νσης Μηχ/κών Εφαρμογών της Γ ενικής Γ ραμματείας 
Κοινωνικών Ασφαλίσεων, ως πρόεδρος. 

2. Μιχαήλ Σφακιανάκης του Ευαγγέλου, ειδικός σύμ¬ 
βουλος της Υπουργού Απασχόλησης, ως μέλος. 

3. Ανθούλα Βλαβιανού του Σταύρου, προϊσταμένη 
Τεχνικής υποστήριξης της Γεν. Δ/νσης Πληροφορικής 
ΙΚΑ - ΕΤΑΜ. 

4. Παναγιώτης Καλδής του Νικολάου, προϊστάμενος 
της Δ/νσης Μηχ/σης του ΤΣΜΕΔΕ, ως μέλος. 

5. Βασιλική Ντόκου του Αναστασίου, προϊσταμένη της 
Δ/νσης Πληροφορικής του ΟΑΕΕ, ως μέλος. 

6. Σωτηρία Παπαδοπούλου του Θεοδώρου, προϊστα- 
μένη της Δ/νσης Νέων Εφαρμογών της Η.ΔΙ.Κ.Α. Α.Ε., 
ως μέλος και αναπληρώτρια της προέδρου. 

7. Ανδρέας Σαμουήλ του Γεωργίου, προϊστάμενος Δ’ 
Τμήματος της Δ/νσης Νέων Εφαρμογών της Η.ΔΙ.Κ.Α, 
Α.Ε., ως μέλος. 

8. Νικόλαος Πιλατέρης του Αντωνίου, προϊστάμενος 
Γ Τμήματος της Δ/νσης Νέων Εφαρμογών της Η.ΔΙ. 
Κ.Α. Α.Ε., ως μέλος. 

9. Θεμιστοκλής Σιώτας του Ιωάννου, Τομεάρχης Τε¬ 
χνολογικής Υποστήριξης του ΟΑΠ-ΔΕΗ, ως μέλος. 

11. Ιάκωβος Πετίνης του Γεωργίου, υπάλληλος της 
Δ/νσης Μηχ/κών Εφαρμογών της Γ ενικής Γ ραμματείας 
Κοινωνικών Ασφαλίσεων, ως μέλος. 

12. Ανέστης Θεοφιλίδης του Κων/νου, του κλάδου ΠΕ 
Πληροφορικής που υπηρετεί στο γραφείο της Υπουρ¬ 
γού Απασχόλησης, ως μέλος. 

Γραμματέας της Επιτροπής ορίζεται η Δήμητρα 
Παντιέρη του Αντωνίου, υπάλληλος της Δ/νσης Μηχ/ 
κών Εφαρμογών της Γ ενικής Γ ραμματείας Κοινωνικών 
Ασφαλίσεων. 

Στην Επιτροπή συμμετέχουν οι προϊστάμενοι Διεύ¬ 
θυνσης ή Τμήματος Πληροφορικής των εντασσόμενων 
ταμείων, όταν καλούνται από την Επιτροπή. 

Η Επιτροπή έχει τη δυνατότητα να καλεί και άλλους 
υπαλλήλους από τα εντασσόμενα ταμεία για την υπο¬ 
βοήθηση του έργου της. 


Επίσης, η Επιτροπή δύναται να συνεδριάζει από κοι¬ 
νού με κάθε άλλη από τις Επιτροπές που συγκροτού¬ 
νται σύμφωνα με τις διατάξεις του άρθρου 139 του 
ν.3655/2008 (Α 58), εφόσον κρίνεται απαραίτητο. 

Έργο της Επιτροπής είναι όλες οι απαραίτητες, από 
πλευράς Πληροφορικής και Επικοινωνιών, προκαταρτι- 
κές ενέργειες για την απρόσκοπτη οργάνωση και άμε¬ 
ση ολοκλήρωση όλων των εντάξεων και ειδικότερα: 

α) η σύναψη των αναγκαίων συμβάσεων για θέματα 
λειτουργίας των Συστημάτων Πληροφορικής και Επι¬ 
κοινωνιών των Φορέων. 

Οι συμβάσεις αυτές συνάπτονται με τη διαδικασία 
του κατεπείγοντος. 

β) η λήψη κάθε άλλης απόφασης σχετικά με την ορ¬ 
γάνωση, το συντονισμό και τη λειτουργία των Συστη¬ 
μάτων Πληροφορικής και Επικοινωνιών των Φορέων. 

Οι δαπάνες εκτέλεσης των παραπάνω αποφάσεων 
θα βαρύνουν αρχικά τον εντασσόμενο φορέα με το 
μεγαλύτερο αριθμό ασφαλισμένων και θα κατανέμο- 
νται στους οικείους Τομείς μετά την έναρξη λειτουρ¬ 
γίας τους. Η σύναψη των σχετικών συμβάσεων, εφόσον 
απαιτηθεί, ανατίθεται στα αρμόδια όργανα του ίδιου 
φορέα. 

Η διάρκεια του έργου της Επιτροπής ορίζεται έως 
τις 30.9.2008. Ο αριθμός των συνεδριάσεων ορίζεται 
σε έξι (6) μηνιαίως. 

Η κατά συνεδρίαση αποζημίωση της προέδρου, των 
μελών και της γραμματέως της Επιτροπής ορίζεται 
σε 45,57 €. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 14 Απριλίου 2008 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 


Αριθμ. Φ.80000/ΟΙΚ.8918/512 

Συγκρότηση Επιτροπής για την ένταξη των ασφαλιστι¬ 
κών οργανισμών στο ΤΕΑΔΥ και στο ΤΠΔΥ, σύμφωνα 
με τις διατάξεις των αρ. 84 και 115 του ν.3655/2008 
(Α 58) «Διοικητική και Οργανωτική Μεταρρύθμιση του 
Συστήματος Κοινωνικής Ασφάλισης και λοιπές δια¬ 
τάξεις» και καθορισμός αποζημίωσης. 

Η ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη: 

1. Το αρ. 139 του ν.3655/2008 (Α 58) «Διοικητική και 
Οργανωτική Μεταρρύθμιση του Συστήματος Κοινωνι¬ 
κής Ασφάλισης και λοιπές ασφαλιστικές διατάξεις», 

2. Τα αρ. 84 και 115 του ν.3655/2008 (Α 58) «Διοικητική 
και Οργανωτική Μεταρρύθμιση του Συστήματος Κοινω¬ 
νικής Ασφάλισης και λοιπές ασφαλιστικές διατάξεις», 

3. Το άρθρο 17 του ν. 3205/2003 (Α 297) «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ένοπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και του Λιμενικού Σώματος και 
άλλες συναφείς διατάξεις», 

4. Το π.δ/μα 238/2007 «Διορισμός Υπουργού Απασχό¬ 
λησης και Κοινωνικής Προστασίας» (Α 278), 

5. Το αρ. 90 του π.δ/τος 63/05 (Α 98) και το γεγονός 
ότι η δαπάνη ύψους 8.749,44 € που προκαλείται από 
τις διατάξεις της παρούσας απόφασης δε βαρύνει τον 
Κρατικό Προϋπολογισμό, αλλά το Λογαριασμό Βελτίω¬ 
σης Κοινωνικής Ασφάλισης (Λ.Β.Κ.Α.) της Γενικής Γραμ- 
ματείας Κοινωνικών Ασφαλίσεων, αποφασίζουμε: 

Συγκροτούμε στη Γενική Γραμματεία Κοινωνικών 
Ασφαλίσεων Επιτροπή για την ένταξη των ασφαλιστι¬ 
κών οργανισμών στο ΤΕΑΔΥ και στο ΤΠΔΥ, σύμφωνα 
με τις διατάξεις των αρ. 84 και 115 του ν.3655/2008 
(Α 58) «Διοικητική και Οργανωτική Μεταρρύθμιση του 
Συστήματος Κοινωνικής Ασφάλισης και λοιπές διατά¬ 
ξεις», ως εξής: 

1. Νικολέττα Γ ιαννακοπούλου του Αγαμέμνωνα, Γ εν. 
Δ/ντρια Διοικητικής Υποστήριξης της Γ ενικής Γ ραμμα- 
τείας Κοινωνικών Ασφαλίσεων, ως πρόεδρος 

2. Ιουλία Στελλάτου του Παναγιώτη, προϊστάμενη τμή¬ 
ματος στη Δ/νση Πρόσθετης Ασφάλισης της Γ.Γ.Κ.Α., 
ως μέλος, η οποία θα αναπληρώνει την πρόεδρο. 

3. Ευαγγελία Καλλανιώτη του Αναστασίου Δ/ντρια 
του ΤΕΑΠΟΚΑ, ως μέλος. 

4. Νικόλαος Καλάκος του Αναστασίου, Δ/ντης του 
ΤΠΔΥ, ως μέλος. 

5. Γεωργία Κοκολινάκη του Χαραλάμπους, Υποδιευ- 
θύντρια του ΙΚΑ-ΕΤΑΜ Πειραιά, ως μέλος. 

6. Ιωάννης Γκούντος του Χρήστου, Αναπλ. Δ/ντης του 
ΤΑΔΚΥ, ως μέλος. 

7. Στεφάνια Παπαδάκη του Δημητρίου, Δ/ντρια του 
ΤΠΠΕΒΕΒΕΚ, ως μέλος. 

8. Κόρδα Μαρία του Λάμπρου, Διευθύντρια Δ/νσης 
Οικονομικού του ΤΕΑΔΥ, ως μέλος. 

Γραμματέας της Επιτροπής ορίζεται η Ελένη Βρέκου 
του Γρηγορίου, υπάλληλος της Γ.Γ.Κ.Α. 

Η Επιτροπή έχει τη δυνατότητα να καλεί και άλλους 
υπάλληλους από τα εντασσόμενα ταμεία για την υπο¬ 
βοήθηση του έργου της. 

Έργο της Επιτροπής είναι 

α) η σύναψη των αναγκαίων συμβάσεων για θέματα 
στέγασης και λειτουργίας των Φορέων. Οι συμβάσεις 
αυτές συνάπτονται με τη διαδικασία του κατεπείγο- 
ντος 

β) η ολοκλήρωση της διαδικασίας στελέχωσης των 
Φορέων με το απαιτούμενο προσωπικό και κάθε άλλο 
οργανωτικό, λειτουργικό και οικονομικό θέμα που θα 
προκύψει ή που η Επιτροπή κρίνει ότι χρήζει διευθέ¬ 
τησης. 

γ) η λήψη κάθε άλλης απόφασης σχετικά με την 
οργάνωση και λειτουργία τους. 

Οι δαπάνες εκτέλεσης των παραπάνω αποφάσεων 
θα βαρύνουν αρχικά τον εντασσόμενο φορέα με το με¬ 
γαλύτερο αριθμό ασφαλισμένων και θα κατανέμονται 
στους οικείους Τομείς μετά την έναρξη λειτουργίας 
τους. 

Η σύναψη των σχετικών συμβάσεων, εφόσον απαι¬ 
τηθεί, ανατίθεται στα αρμόδια όργανα του ίδιου φο¬ 
ρέα. 

Η διάρκεια του έργου της Επιτροπής ορίζεται έως 
τις 31.7.2008. Ο αριθμός των συνεδριάσεων ορίζεται 
σε έξι (6) μηνιαίως. 

Η κατά συνεδρίαση αποζημίωση της προέδρου, των 
μελών και της γραμματέως της Επιτροπής ορίζεται 
σε 45,57 € 


Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 14 Απριλίου 2008 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 


Αριθμ. Φ.80000/ΟΙΚ. 8912/510 

Συγκρότηση Επιτροπής για την ένταξη των ασφαλιστι¬ 
κών οργανισμών στον ΟΑΕΕ, σύμφωνα με τις διατά¬ 
ξεις των αρ. 7, 8, 9,11 και 20 του ν. 3655/2008 (Α 58) 
«Διοικητική και Οργανωτική Μεταρρύθμιση του Συ¬ 
στήματος Κοινωνικής Ασφάλισης και λοιπές ασφαλι¬ 
στικές διατάξεις» και καθορισμός αποζημίωσης. 

Η ΥΠΟΥΡΓΟΣ 

ΑΠΑΣΧΟΛΗΣΗΣ & ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπ’ όψη: 

1. Το αρ. 139 του ν. 3655/2008 (Α 58) «Διοικητική και 
Οργανωτική Μεταρρύθμιση του Συστήματος Κοινωνι¬ 
κής Ασφάλισης και λοιπές ασφαλιστικές διατάξεις», 

2. Τις διατάξεις των αρ. 7, 8, 9, 11 και 20 του ν. 
3655/2008 (Α 58) «Διοικητική και Οργανωτική Μεταρ¬ 
ρύθμιση του Συστήματος Κοινωνικής Ασφάλισης και 
λοιπές ασφαλιστικές διατάξεις». 

3. Το άρθρο 17 του ν. 3205/2003 (Α 297) «Μισθολογικές 
ρυθμίσεις λειτουργών και υπαλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ένοπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και του Λιμενικού Σώματος και 
άλλες συναφείς διατάξεις», 

4. Το π.δ/μα 238/2007 «Διορισμός Υπουργού Απασχό¬ 
λησης και Κοινωνικής Προστασίας» (Α 278), 

5. Το αρ. 90 του π.δ/τος 63/2005 (Α 98) και το γεγονός 
ότι η δαπάνη ύψους 8.749,44 € που προκαλείται από 
τις διατάξεις της παρούσας απόφασης δε βαρύνει τον 
Κρατικό Προϋπολογισμό, αλλά το Λογαριασμό Βελτίω¬ 
σης Κοινωνικής Ασφάλισης (Λ.Β.Κ.Α.) της Γ ενικής Γ ραμ- 
ματείας Κοινωνικών Ασφαλίσεων, αποφασίζουμε: 

Συγκροτούμε στη Γενική Γραμματεία Κοινωνικών 
Ασφαλίσεων Επιτροπή για την ένταξη των ασφαλι¬ 
στικών οργανισμών στον ΟΑΕΕ, σύμφωνα με τις δια¬ 
τάξεις των αρ. 7, 8, 9,11 και 20 του ν. 3655/2008 (Α 58) 
«Διοικητική και Οργανωτική Μεταρρύθμιση του Συστή¬ 
ματος Κοινωνικής Ασφάλισης και λοιπές ασφαλιστικές 
διατάξεις», ως εξής: 

1. Μελπομένη Κωνσταντινοπούλου του Κωνσταντίνου, 
προϊστάμενη διεύθυνσης Διοίκησης της Γ.Γ.Κ.Α., ως 
πρόεδρος. 

2. Στυλιανή Κατρίτση του Αντωνίου, Γ ενική Διευθύ¬ 
ντρια του ΟΑΕΕ, ως μέλος, η οποία θα αναπληρώνει 
την πρόεδρο. 

3. Νικόλαος Ρισσάκης του Αστεριού, προϊστάμενος 
τμήματος στη Δ/νση Κύριας Ασφάλισης Αυτοαπασχο¬ 
λουμένων της Γ.Γ.Κ.Α, ως μέλος. 

4. Ιωάννα Μπίρμπα του Θεοδώρου, υπάλληλος στη 
Δ/νση Διοικητικής Οργάνωσης της Γ.Γ.Κ.Α, ως μέλος 

5. Κων/νος Πουλόπουλος του Αγγέλου, Δ/ντης του 
Ταμείου Επικουρικής Ασφάλισης Αρτοποιών, ως μέ¬ 
λος 

6. Χρυσούλα Σαββιδάκη του Εμμανουήλ, Δ/ντρια του 
ΤΑΝΠΥ, ως μέλος. 

7. Ολυμπία Καραμάνη του Βασιλείου, Δ/ντρια του 
Ταμείου Επικουρικής Ασφάλισης και Κοινής Διανομής 
Πρατηριούχων Υγρών Καυσίμων, ως μέλος. 

Γραμματέας της Επιτροπής ορίζεται ο Βασίλης Γιαν- 
νακόπουλος του Ιωάννη, υπάλληλος της Γ.Γ.Κ.Α. 

Η Επιτροπή έχει τη δυνατότητα να καλεί και άλλους 
υπάλληλους από τα εντασσόμενα ταμεία για την υπο¬ 
βοήθηση του έργου της. 

Έργο της Επιτροπής είναν 

α) η σύναψη των αναγκαίων συμβάσεων για θέματα 
στέγασης και λειτουργίας των Φορέων. Οι συμβάσεις 
αυτές συνάπτονται με τη διαδικασία του κατεπείγο- 
ντος. 

β) η ολοκλήρωση της διαδικασίας στελέχωσης των 
Φορέων με το απαιτούμενο προσωπικό και κάθε άλλο 
οργανωτικό, λειτουργικό και οικονομικό θέμα που θα 
προκύψει ή που η Επιτροπή κρίνει ότι χρήζει διευθέ¬ 
τησης. 

γ) η λήψη κάθε άλλης απόφασης σχετικά με την 
οργάνωση και λειτουργία τους. 


Οι δαπάνες εκτέλεσης των παραπάνω αποφάσεων 
θα βαρύνουν αρχικά τον εντασσόμενο φορέα με το 
μεγαλύτερο αριθμό ασφαλισμένων και θα κατανέμο- 
νται στους οικείους Τομείς μετά την έναρξη λειτουρ¬ 
γίας τους. Η σύναψη των σχετικών συμβάσεων, εφόσον 
απαιτηθεί, ανατίθεται στα αρμόδια όργανα του ίδιου 
φορέα. 

Η διάρκεια του έργου της Επιτροπής ορίζεται έως 
τις 31.7.2008. Ο αριθμός των συνεδριάσεων ορίζεται 
σε έξι (6) μηνιαίως. 

Η κατά συνεδρίαση αποζημίωση της προέδρου, των 
μελών και του γραμματέα της Επιτροπής ορίζεται σε 
45,57 € 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 8 Απριλίου 2008 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ Υ.Ο.Δ.Δ.) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κόρινθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοριρή ΡΥΡ/ΌΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ΙΌπη από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-Γοηι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 - ίπΙθΓπβΙ: Ιι 11 ρ://νννννν.β 1 . 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ, από την ιστοσελίδα του Εθνικού Τυπογραφείου (νννννν.θΙ. 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νννννν.θ1.οΐΓ - θ-πίθΜ: ννθΙ)Γη35ΐθΓ.θΙ@θΙ.(|Γ 

* 14001772304080008 * 


































